kardosdrur/scandi-wiki huggingface dataset:
30th Street Station

30th Street Station er en jernbanestation i Philadelphia i Pennsylvania, USA. Stationen betjenes blandt andre af Amtraks tog i Northeast Corridor og Keystone Corridor. Ved udgangen af regnskabsåret 2010 havde 3.787.331 Amtrak-passagerer benyttet stationen, hvilket gør den til Amtraks tredjetravleste i systemet. Stationen blev indviet i 1933 som Pennsylvania Station-30th Street, navngivet som andre Pennsylvania Stationer. Den er optaget på National Register of Historic Places som et kulturhistorisk bygningsværk.

De indledende scener i filmen Vidnet fra 1985 blev indspillet inde i stationsbygningen.

Galleri

Ekstern henvisning 

Bygninger, konstruktioner og anlæg i Philadelphia
Jernbanestationer i USA
Caroline Dahl

Caroline Dahl Jónsdóttir (født 27. august 1989) er en dansk skuespiller. Hun er barnebarn af skuespiller Lisbet Dahl.
Dahl debuterede i tv-serien Sommer i 2008.

Filmografi

Film

TV-Serier

Eksterne henvisninger 
 

Skuespillere fra Danmark
Movember

Movember (en sammentrækning af ordene moustache og november) er en årlig, måned-lang event, der involverer at gro et moustache i november måned. The Movember Movement kører Movember charity event, på Movember.com. Målet med Movember er at "Change the face of men's health" (ændre udseendet på mænds helbred).
 
Siden 2004 har Movember Fundation charity har kørt Movember-events for at gøre opmærksom på og rejse penge til bekæmpelse af mænds helbredsproblemer, såsom prostatakræft og depression i Australien og New Zealand. I 2007 blev events startet i Irland, Canada, Tjekkiet, Danmark, Spanien, Storbritannien, USA, Israel, Taiwan og Sydafrika.

Regler 
Reglerne for deltagelse der er givet på Movember-siden er følgende:

 Når du først er registret på movember.com skal hver mo bro begynde den 1. movember med et rent og nybarberet ansigt.
 I hele movember-måneden skal hver mo bro gro og pleje en moustache.
 Det er ikke tilladt at lade ens mo gro sammen med ens bakkenbarter. (Det anses som værende et skæg.)
 Det er ikke tilladt at lade ens cykelstyr gro ned på hagen. (Det anses som værende et gedeskæg.)
 Enhver mo bro skal opføre sig som en sand gentleman.

Noter

Eksterne henvisninger 

Mænd
Sundhed
November
Aktivisme
Nydannelser
Avion Express

Avion Express er et flyselskab fra Litauen. Selskabet har hub og hovedkontor på Vilnius International Airport ved landets hovedstad Vilnius. Avion Express blev etableret i 2005 under navnet Nordic Solutions Air Services. Det er ejet af Avia Solutions Group med base i Vilnius.

Selskabet havde i november 2011 fire fly og producerede udelukkende charter- og fragtflyvninger.

Historie 
Flyselskabet blev etableret i marts 2005 under navnet Nordic Solutions Air Services, og 21. september samme år fik selskabet sin flyvetilladelse. I 2008 skiftede selskabet navn til det nuværende, Avion Express.

Det schweizisk baserede selskab Avion Capital Partners, der havde islandske ejere, købte i 2010 igennem deres franske investeringsfirma Eyjafjoll SAS flyselskabet.

Avion Express til dato største fly i flåden blev tilført 31. marts 2011, da selskabet fik et Airbus A320-200 fly. Flyet var på det tidspunkt 19 år gammel, og var det første fly fra Airbus der blevet registreret i Litauen (LY-VEX). Flyet blev i første omgang malet med navnet Avion Express Italia, da det blev udstationeret på Milano Malpensa Airport ved den italienske by Milano.

Den 23. november 2011 blev det offentliggjort at Avion Express skulle stå for den operationelle drift, af det nyetablerede islandske flyselskab WOW airs ruter. WOW havde leaset to Airbus 320 fly for en længere periode, med start fra 1. juni 2012.

Flyflåde 
Avion Express flåde består af følgende fly (junior 2023):

 36 Airbus A320-212 
 3 Airbus A321

Eksterne henvisninger 

 Avion Express officielle hjemmeside

Referencer 

Flyselskaber fra Litauen
Etableret i 2005
Saturday Night's Alright for Fighting

"Saturday Night's Alright for Fighting" (nogle gange skrevet "Saturday Night's Alright (For Fighting)") er en sang af den britiske sanger Elton John og er skrevet af Bernie Taupin fra albummet Goodbye Yellow Brick Road (1973). Sangen blev forbudt på mange radiostationer frygter at titlen ville tilskynde til vold.

Sangen blev udgivet den 16. juli 1973 som albummets første single, og nåede Top 10 i Storbritannien og Top 20 i USA. På trods af at være en beskeden succes, forbliver sangen en af hans mest kendte sange.

Coverversioner 
The Who har i 1991 indspillet sangen på tributealbummet Two Rooms: Celebrating the Songs of Elton John & Bernie Taupin  i 1991. Forsangeren fra The Who, Roger Daltrey, spillede nummeret sammen med Elton John ved mindekoncerten for Freddie Mercury på Wembley i 1992. 

Freddie Mercury havde selv spillet nummeret sammen med Queen ved flere af bandets koncerter. 

Trashmetal-bandet Flotsam and Jetsam har udgivet sangen på albummet No Place for Disgrace udgivet i 1988.

Nickelback har indspillet nummeret, der er udgivet på soundtracket til filmen Charlie's Angels: Uden hæmninger fra 2003 og som B-side til CD-singlen "Gotta Be Somebody".

Sporliste 
Alle sange er skrevet af Elton John og Bernie Taupin.

A-side
"Saturday Night's Alright for Fighting" – 4:55

B-side
"Jack Rabbit" – 1:50
"Whenever You're Ready (We'll Go Steady Again)" – 2:50

Eksterne henvisninger 
Officielle tekst 

Elton John-sange
Singler fra 1973
Saab 340

Saab 340 er et tomotoret turbopropfly der blev udviklet og produceret af den svenske koncern Saab og amerikanske Fairchild. Flyet blev introduceret i 1983 og produktionen stoppede i 1999. Der blev i alt produceret 459 eksemplarer af typen i syv forskellige versioner. Flyet kan have op til 37 passagersæder (normalt 33-35) og betjenes af 2 piloter.

I december 2011 var langt over 300 eksemplarer af Saab 340 stadigvæk i drift hos flyselskaber i det meste af verden.

Eksterne henvisninger 

 The Saab 340 på airliners.net 
 saab340.com – Side for entusiaster af Saab 340 

Passagerfly
340
2-motors propelfly
Bom Jesus do Itabapoana

Bom Jesus do Itabapoana er en kommune i den brasilianske delstat Rio de Janeiro. Den har et areal af 598,8km2, og i 2010 havde den en befolkning på 35.411. Kommunen blev Grundlagt i 1939, efter at være blevet skilt fra kommunen Itaperuna.

Tilgrænsende byer 
Bom Jesus do Itabapoana ligger 251 kilometer fra delstatens hovedstad Rio de Janeiro. Dens tilgrænsende byer er: 
 São José do Calçado (ES) – nord
 Bom Jesus do Norte (ES) – nord
 Apiacá (ES) – nord
 Mimoso do Sul (ES) – nordøst
 Campos dos Goytacazes – øst og sydøst
 Itaperuna – syd og sydøst
 Natividade – vest
 Varre-Sai – nordvest
 Guaçuí (ES)- nordvest

Eksterne henvisninger

Fodnoter 

Kommuner i delstaten Rio de Janiero
Carl Sporon

Carl Georg Nicolai Vilhelm Sporon (14. december 1824 i København – 26. april 1890 sammesteds) var en dansk dommer.

Han var søn af Poul Egede Sporon, blev 1841 student, privat dimitteret, 1846 cand. jur., 1848 volontør i Justitsministeriet, 1852 kancellist, 1856 virkelig kancellisekretær, samme år fuldmægtig i ministeriets 2. departements ekspeditionskontor, 1856 assessor i Københavns Kriminal- og Politiret, 1871 i Den kongelige Landsoverret samt Hof- og Stadsret, 29. december 1874 Ridder af Dannebrog og 12. maj 1887 Dannebrogsmand. 1865 blev Sporon repræsentant i Det kgl. octr. Søassurancekompagni for Varer og Effekter, 1872 i Det kgl. octr. Brandassurance-Compagni for Varer og Effekter og var 1882-90 direktør i Understøttelses-Anstalten for trængende Efterslægt af Medlemmer i den ophævede civile og adskillige Stænders Enkekasse.

Han ægtede den 22. juli 1856 i Christiansborg Slotskirke Antoinette Marie Christiane Berregaard (2. november 1834 i København – 22. august 1903 på Frederiksberg), datter af stamhusbesidder, sekondritmester, senere oberstløjtnant, kammerherre Henrich Berregaard og Anna Maria Christiane Beck.

Kilder 
 Danske Jurister 1736-1936.

Carl
Landsdommere fra Danmark
Dommere i Kriminal- og Politiretten
Riddere af Dannebrog
Personer fra København
Danskere i 1800-tallet
Sporon

Embedsmandsfamilien Sporon, der er uddød på sværdsiden og nu kun findes som Sporon-Fiedler, føres tilbage til glarmester i Ringkøbing Nicolai Benjaminsen (død 1689), hvis søn, borger sammesteds Benjamin Nicolaisen Sporon (død 1706) var fader til rektor i Køge, professor, magister Nicolai Sporon (1699-1777); dennes sønner var kabinetssekretær Benjamin Georg Sporon (1741-1796) og højesteretsassessor Friderich Gottlieb Sporon (1749-1811), der var fader til kammeradvokat, konferensråd Poul Egede Sporon (1795-1854), som var fader til overretsassessor Carl Georg Nicolai Vilhelm Sporon (1824-1890). Denne var fader til overretssagfører Poul Egede Sporon (1861-1927), som var fader til cand. jur. Poul Egede Sporon (1889-1937), og til overlæge Carl Henrik de Berregaard Sporon (1864-1897).

Kabinetssekretæren var fader til Juliane Marie Sporon (1781-1837), der i ægteskab med justitsråd Frederik Christian Fiedler (1775-1829) havde sønnen, fiskerieksperten Harald Valdemar Fiedler (1808-1887), og til amtmand, kammerherre Frederik Sporon (1783-1867), som var fader til kgl. skovrider, kammer- og jagtjunker Benjamin Georg Sporon (1822-1917) og til Margrethe Albertine Charlotte Sporon (1818-1903), som ægtede sin fætter justitiarius, konferensråd Frederik Julius Fiedler (1806-1880); deres søn var godsejer og politiker Frederik Sporon-Fiedler (1861-1933), som var fader til cand. jur., ambassadør Axel Caspar Frederik Sporon-Fiedler (1890-1966) og til godsejeren, storvildtjægeren, modstandsmanden og forfatteren Ivar Christian Frederik Sporon-Fiedler (1899-1955). Axel C.F. Sporon-Fiedler var fader til cand.polit., ambassadør Frants Mikael Christian Frederik Sporon-Fiedler (1922-2000).

Om slægtens påståede franske herkomst foreligger intet bevist.

Kilder 
 Albert Fabritius, "Sporon", i: Povl Engelstoft & Svend Dahl (red.), Dansk Biografisk Leksikon, København: J.H. Schultz Forlag 1932-44.
 Theodor Hauch-Fausbøll: Slægthaandbogen, 1900, s. 999 ff.
 Theodor Hauch-Fausbøll og H.R. Hiort-Lorenzen: Patriciske Slægter, III, 1915, s. 217-225.
 Julius Bidstrup: Stamtavle over Familien Koefoed, 1886, s. 9 ff.

 
Slægter fra Danmark
Regaliestriden

Regaliestriden udkæmpedes i Frankrig under Ludvig 14. Ifølge den gallikanske kirkeret havde den franske konge ret, regalieret, til at hæve indtægterne af visse bispedømmer og abbedier, medens de stod ledige, og besætte de ledige embeder i stiftet imens. Da Ludvig 14 ville udvide denne regalieret til at gælde alle stifter, kom han i kamp med Kurien. Under denne nægtede paven at konfirmere de franske bisper, så en tredjedel af de franske bispedømmer stod ubesatte; til gengæld fastslog de franske bisper de gallikanske rettigheder på Assemblée de clergé de France (1681). 1693 kom det til forlig mellem Ludvig 14. og Pave Innocens 12. og paven gik af med sejren.

Litteratur 
 George Jakob Phillips, Das Regalienrecht in Frankreich, Halle 1873
 Gévin, Louis XIV et le St Siège, I—II, Paris 1894

Frankrigs historie
Romerskkatolske kirke
Regalier

Regalier (af latin regalis, kongelig, latin insignia imferii) er latinsk plurale tantum for de privilegier og den insignie-karakteristik af en suværenitet.

Ordet stammet fra den latinske substantiviering af adjektivet regalis, "regal", der selv stammer fra rex ("konge"). Det bliver nogle gange brugt i ental, regale.

Se også 
 Kronregalier
 Regaliestriden

Noter 

Monarki
Smykker
Nikolaj Lobatjevskij

Nikolaj Ivanovitj Lobatjevskij ( ; født 1. december 1792, død 24. februar 1856) var en russisk matematiker, som regnes for at være faderen til ikke-euklidisk geometri. Han blev født i Nisjnij Novgorod i 1792. Da hans fader døde i 1800, flyttede han med moderen til Kasan, hvor Lobatjevskij kom på gymnasiet og senere på Kasans universitet. Her studerede han fysik og matematik. Han blev senere ansat på universitetet og blev professor i 1822 i matematik, fysik og astronomi. Han var ansat på universitetet indtil 1846, hvor han måtte stoppe pga. svigtende helbred.

Lobatjevskij blev i 1832 gift med Varvara Aleksejevna Moisejeva. Ifølge en af sønnerne fik de sammen 18 børn, hvoraf de 17 overlevede barndommen.

I fiktion 
Lobatjevskij er centrum i en sang af den amerikanske matematiker, humorist og sanger-sangskriver Tom Lehrer. I "Lobachevsky" fra Songs by Tom Lehrer beskriver Lehrer en russisk matematiker, der synger om, hvordan Lobatjevskij har haft betydning for ham: "And who made me a big success / and brought me wealth and fame? / Nikolai Ivanovich Lobachevsky is his name." I sangen beskrives det, at Lobatjevskijs hemmelighed til succes er "Plagiarize!" (Plagiér), hvis bare man forklæder det som "research" (forskning). Det kunne lyde, som om Lehrer forsøger at tilsmudse Lobatjevskijs navn, men han har sagt, at valget af navn udelukkende skyldes lydene i navnet.

Noter 

Matematikere fra Rusland
Personer fra Nisjnij Novgorod
Russere i 1800-tallet
Jon Stokholm

Jon Ulrik Stokholm (født 23. april 1951 på Frederiksberg) er en dansk højesteretsdommer (2003-2021).

Stokholm er søn af advokat, borgmester Toke Stokholm og hustru læge Birgit Jespersen. Han blev student fra Frederiksborg Statsskole i 1969 og cand. jur. 1975, blev beskikket som advokat 1978, var på studieophold ved Haight, Gardner, Poor & Havens, New York 1980-81, ved Stanford Business School 1991 og Cour de Cassation, Paris 2005 og Conseil d'Etat, Paris 2007. Han fik møderet for Landsret 1978, møderet for Højesteret 1983, blev beneficeret 1991 og var medarbejder ved Kammeradvokaturen 1975-80. Dernæst var han medarbejder i Advokatfirmaet Niels Th. Kjølbye & Co. 1980-83, medindehaver 1984-85, medindehaver af Advokatfirmaet Poulsen, Vestergaard, Cadovius & Stokholm 1985-90 og medindehaver af Lind & Cadovius Advokataktieselskab 1990-2003, indtil Stokholm i 2003 blev udnævnt til højesteretsdommer. 2002 modtog han Margot og Thorvald Dreyers Fonds Hæderspris, og i 2008 blev han Ridder af 1. grad af Dannebrogordenen og i 2012 Kommandør af Dannebrog.

Stokholm har undervist på Advokatsamfundets fuldmægtigkurser og kursus i højesteretsprocedure og har været censor ved Københavns Universitet siden 1991. 1999-2003 var han formand for Advokatrådet.

Han blev udnævnt til adjungeret professor ved Copenhagen Business School i 2022.

Jon Stokholm blev den 27. juni 2022 udpeget til forstander for Herlufsholm Skole med den opgave at etablere en ny bestyrelse.

Øvrige tillidshverv 
 Formand for Advokatrådets Skatteudvalg 1989-97
 Medlem af Advokatrådet 1991-97, formand 1999-2003
 Formand for CCBE-Delegationen 1995-99
 Medlem af CCBEs Finanskomité 1997-2003
 Medlem af Det Juridiske Fakultetsråd ved Københavns Universitet 2002-06
 Medlem af hovedbestyrelsen for Djøf 1991-97
 Medlem af Justitsministeriets Udvalg vedr. Undersøgelsesorganer 1994-96
 Medlem af Justitsministeriets Domstolsudvalg 1996
 Formand for domæneudvalget nedsat af Ministeriet for Videnskab, Teknologi og Udvikling 2003-04
 Medlem af direktionen for Det Classenske Fideicommis 2006
 Formand for Procesbevillingsnævnet 2010
 Formand for Konkurrenceankenævnet 2010
 Formand for Art Barns Lolland Fonden 2021.
 Medlem af bestyrelsen for Bergiafonden 2022.

Udgivelser 
 (red.): Højesteret – 350 år, København: Gyldendal 2011.

Kilder 
 CV hos Domstol.dk

Referencer 

Foreningsformænd fra Danmark
Højesteretsdommere fra Danmark
Retshistorikere fra Danmark
Faglitterære forfattere fra Danmark
Advokater fra Danmark
Personer fra Frederiksberg
Det Classenske Fideicommis
Personer i Kraks Blå Bog
Kommandører af Dannebrog
Dansksprogede forfattere fra Danmark
Evans Ashira

Evans Ashira Oure (født 28 december 1969 i Nairobi, Kenya, også kendt som The African Warrior) er en bokser som er bedst kendt for at have bokset mod Joe Calzaghe i 2005. Han er fætter til bokseren Charles Owiso. Han deltog i boksning under sommer-OL 1996, men kom ikke videre.

Eksterne henvisninger 
 Evans Ashira's rekordliste på boxrec.com  
 http://www.sports-reference.com/olympics/athletes/as/evans-ashira-1.html 

Mandlige boksere fra Danmark
Mandlige boksere fra Kenya
Olympiske boksere fra Danmark
Ivar Sporon-Fiedler

Ivar Christian Frederik Sporon-Fiedler (28. juli 1899 på Bonderup ved Store Merløse – 3. juni 1955 på Nordskov) var en dansk godsejer, storvildtjæger, forfatter og modstandsmand, bror til Axel C.F. Sporon-Fiedler.

Han var søn af godsejeren og politikeren Frederik Sporon-Fiedler og arvede Nordskov. I 1934 købte han desuden Damsbo Skov på Fyn med 400 tdr. land, som blev udskilt som en selvstændig ejendom fra Damsbo. Godserne, som han lod forpagtere bestyre, gav en solid og stabil indkomst, som tillod Sporon-Fiedler at udøve sin store passion for jagt, fortrinsvis i Afrika. I 1933 var han i Kenya, mens han lod en jagthytte Skovreden opføre ved Damsbo, og sidst i  1930'erne planlagde han en rejse til Canada for at gå på jagt i Rocky Mountains. 2. verdenskrig stoppede disse planer, og  Sporon-Fielder gik tidligt ind i modstandsbevægelsen. Han hjalp med at skjule modstandsfolk og engelske flyvere, bl.a. i Skovreden, som aldrig blev mistænkt af Gestapo. Han arbejdede sammen med Alf Toftager, som senere blev borgmester i Faaborg, og den unge grev Lennart Ahlefeldt-Laurvig-Lehn fra Hvidkilde, som blev henrettet af tyskerne, 
Først i 1947 kom Sporon-Fiedler til USA. Sammen med sin gode ven Knudsen, som ejede Californiens største mejeri, drog han til Canada på jagt. I 1955 kom han til Indien, hvor han blev syg. Han kom tilbage til Danmark, hvor han døde.

Han var gift med Annelise Guldager Pors (17. april 1914 i Odense -).

Udgivelser 
 Vinter. Vaar. Sommer. Høst, 1926.
 Efter Kronhjort i de Norske Fjeldskove, DANSK JAGTTIDENDE Nr.1 – 1.april 1929.
 I Afrikas Kløer: Fra en Jagtrejse i Kenya og en Tur Afrika rundt, København: Nordisk Forlag 1934.
 Med Riffel i Sadlen: Fra Jægerlivet i Canadas Vildmarker, Skandinavisk Bogforlag 1948.
 Venner og Vildt: Fra Norske og Svenske Jagtmarker gennem 25 aar, København: Forlagshuset 1957.

Kilder 
 Faldsled-Millinge-Svanninge Lokal-nyt, efterår 2008, nr. 15. (PDF) 
 Frants Jørgen Hvass: Mænd i sorte kapper: Træk af modstandsbevægelsens historie i Fåborg og omegn, Karl Styrbæk 1969.

Personer fra Fyn
Eventyrere fra Danmark
Medlemmer af militærgrupper
Godsejere fra Danmark
Danskere i 1900-tallet
Rejsebogsforfattere fra Danmark i 1900-tallet
Ivar
Dansksprogede forfattere fra Danmark
Claus Bertino

Claus Bertino (født 2. juni 1980 i Frederiksberg, Danmark) er en tidligere dansk, professionel bokser i vægtklassen sværvægt.

Amatørkarriere
Bertino vandt en sølvmedalje under Acropolis Boxing Cup 2001. 

Den 23. udgave af Acropolis Boxing Cup blev afholdt fra den 29. maj til den 3. juni 2002 i Athen, Grækenland. Bertino deltog i vægtklassen supersværvægt (+ 91 kg) og blev besejret af Roberto Cammarelle fra Italien i finalen.

Professionelle karriere
Bertino blev professionel efter at han vandt sin første kamp i Brøndbyhallen, København, Danmark, efter at han slog Zoltan Komlosi på knockout.

Titelkamp
Bertino har kun vundet et titelbælte, hvor han deltog for Danmark i vægtklassen sværvægt, i december 2006 i Antvorskovhallen, Slagelse, Danmark.

Bertino vandt første runde med en knock-out sejr over Steffen Nielsen.

I den næste runde tabte han på knock-out til den mexicanske bokser Humberto Evora, hvilket effektivt afsluttede hans karriere.

Eksterne henvisninger
 

Mandlige boksere fra Danmark
Personer fra Frederiksberg
Nick Clausen (bokser)

Nicolaj "Nick" Charles Sofus Clausen (23. maj 1900 i København – 23. september 1989 på Frederiksberg) var en dansk bokser som deltog under Sommer-OL 1920. Han boksede for IF Sparta i København.

I 1920 blev Nick Clausen elimineret i kvartfinalen fjervægt-klassen under Boksning under Sommer-OL 1920 efter at han tabte en kamp mod Jack Zivic.

Nick Clausen vandt sit eneste danske mesterskab i letvægt-klassen 1922 efter at han vandt finalen mod Oluf Rasmussen, i en af sine inledende kampe slog han den senere olympiske mester Hans Nielsen fra Aalborg. Han boksede også to amatør landskampe mod Norge og Skotland som han begge vandt.

Efter DM-sejern i 1922 rejste han til Newark i New Jersey, han boksede et halvthundrede kampe som 
amatør inden den amerikanske amatør-boksnings union erklærede ham for professionel fordi han antogs at have solgt sine præmier.

Eksterne henvisninger 
 http://www.sports-reference.com/olympics/athletes/cl/nick-clausen-1.html 
 Nick Clausen's rekordliste på boxrec.com 
 Bokseklubben Sparta Jubilæumsbrochuren fra 1998 side 12

Mandlige boksere fra Danmark
Personer fra København
Olympiske boksere fra Danmark
Action Beat

Action Beat er et britisk noise indie-rockband i Bletchley, Milton Keynes, dannet i 2004.

Biografi 
Action Beat udsprang af Bletchley-scenen i Milton Keynes, og har rendyrket en melodisk støjrock med gennemgående brug af dissonanser. De medlemmer er Don McLean (guitar), James Carney (guitar), Jake Burton (trommer), James Walsh (trommer), Lewis Webb, David McLean, Harry Taylor (guitar).

Discografi 
 1977-2007: Thirty Years of Hurt, Then Us Cunts Exploded (Fortissimo Records, 2007)
 The Noise Band from Bletchley (Truth Cult/Southern Records, 2009)
 Unbelievable Fuck-Ups (Urquinaona Records) – 2010
 Beatings (Truth Cult/Southern Records, 2010)

Peter James Taylor 
 Mate (Fortissimo Records, 2010)

Referencer 
 Action Beat – Biografi Allmusic

Ekstern henvisning 
 Action Beat hjemmeside

Rockgrupper fra Storbritannien
Indierockgrupper fra Storbritannien
Barueri

Barueri er en brasiliansk by i delstaten São Paulo. Barueri ligger i den nordvestlige ende af São Paulo-byområdet og havde 265.549 indbyggere i 2006.

Byens oprindelse daterer sig tilbage til 1560, hvor der blev taget initiativ til en kirke og et samfund af den jesuitiske missionær José de Anchieta. I 1870 blev en jernbanestrækning ført omkring byen, og den fik selvstændig bystatus i 1948 efter hidtil at have været en del af Santana de Parnaíba.

Lavprisflyselskabet Azul Linhas Aéreas Brasileiras og den brasilianske afdeling af Walmart har hovedkvarterer i byen. I 2011 spilles nogle af kampene ved VM i kvindehåndhold i byens store hal, Ginásio José Corrêa, som også lagde gulv til nogle af kampene under VM i basketball for kvinder i 2006.

Eksterne henvisninger 

Byer i Brasilien
São Paulo
São Bernardo do Campo

São Bernardo do Campo er en forstad til São Paulo i delstaten São Paulo, Brasilien. São Bernardo do Campo ligger i den sydlige del af São Paulo-byområdet og havde et estimeret befolkningstal på 810.979 i 2009.

Forstaden var oprindeligt en selvstændig bosættelse, der blev grundlagt af João Ramalho i 1553 under navnet Vila de Santo André da Borda do Campo de Piratininga. Samfundet flyttede snart til en anden lokalitet, der var bedre sikret mod angreb fra oprindelige folk i området, men byen regnes for den første europæiske bosættelse i Brasilien, der ikke lå direkte på kysten. Senere blev det oprindelige område genindtaget af europæerne, og der blev nu skabt en by med navnet São Bernardo på stedet. Det fik sit eget sogn i 1812 og blev i 1890 en officiel forstad til São Paulo.

I 1950'erne og 1960'erne var forstaden en vigtig brik i udviklingen af en selvstændig brasiliansk filmproduktion, idet produktionsselskabet Cinematográfica Vera Cruz havde studier her. I 2011 spilles nogle af kampene ved VM i kvindehåndhold i byens store hal, Ginásio Adib Moysés Dib.

Eksterne henvisninger 

São Paulo
Bydele i Brasilien
Konferensråd J.H. Mundts Stiftelse

Konferensråd J.H. Mundts Stiftelse var en stiftelse i København, som blev oprettet af konferensråd, borgmester J.H. Mundt ved testamente af 29. juli 1853. Stiftelsen indeholdt friboliger for ugifte kvinder. Til stiftelsen var knyttet konferensråd J.H. Mundts legat. Stiftelsen, der sorterede under Københavns Magistrats 1. afdeling, blev opført 1862 i Viktoriagade 20 på Vesterbro og fik fundats af 13. juli 1863. I 1930 blev denne ejendom afhændet, og en ny bygning blev opført i Stormgade 14, havehuset. Stiftelsen blev nedlagt i 1948 og ved fundats af 1. november 1948 ændret til Konferensråd, borgmester J.H. Mundts friboliger i Gammel Kloster.

Bygningen i Viktoriagade 20 blev i 1931 købt og i 1933 omdannet til Papirhandler Louis Petersens Fribolig for Familiemødre. Bygningen har høj bevaringsværdi, er blevet byfornyet i 2000 og findes stadig.

Kilder 
 Omtale og arkiv hos Københavns Kommune

Stiftelser i København
Etableret i 1863
Ophørt i 1948
Vesterbro
Indre By (København)